Larissa - Hoteliers Association

Διεθνές Δίκτυο Αρχαίου Δράματος 2024
2024-09-05 18:30 - 2024-09-10 22:30 (Europe/Moscow)
Διεθνές Δίκτυο Αρχαίου Δράματος 2024
«Προσεγγίσεις του αρχέτυπου μύθου»
Θεσσαλικό Θέατρο 5 έως 10 Σεπτεμβρίου 2024

«Προσεγγίσεις του αρχέτυπου μύθου» είναι το θέμα της φετινής τέταρτης συνάντησης του Διεθνούς Δικτύου Αρχαίου Δράματος, που πραγματοποιεί το Θεσσαλικό Θέατρο και διεξάγεται την περίοδο 5-10 Σεπτεμβρίου 2024, σε συνεργασία με την Εφορεία Αρχαιοτήτων Λάρισας, στο πλαίσιο της ειδικής Προγραμματικής Σύμβασης με το Υπουργείο Πολιτισμού. Κατά τη διάρκεια του προγράμματος θα πραγματοποιηθούν βιωματικά εργαστήρια και διαλέξεις σε φοιτητές/τριες του Τμήματος Θεατρικών Σπουδών του Πανεπιστημίου Πελοποννήσου και του Τμήματος Θεατρικών Σπουδών του Πανεπιστημίου Πατρών καθώς και εργαστήρια υποκριτικής και κίνησης για τους πολίτες.

ΤΟ ΘΕΜΑ
Σκοπός της φετινής διοργάνωσης είναι η έρευνα της σημειολογίας του αρχαίου μύθου μέσα από τις μεταγραφές του αρχαίου δράματος, εξετάζοντας σύγχρονα θέματα, όπως η κλιματική αλλαγή και η μετακίνηση πληθυσμών, με στόχο την εν δυνάμει δημιουργία πρωτότυπων κειμένων. Τα κείμενα τα οποία θα χρησιμοποιηθούν ως υλικό στα εργαστήρια και τις διαλέξεις αφορούν τη Μήδεια του Ευριπίδη και την Αντιγόνη του Σοφοκλή, καθώς και σύγχρονες μεταγραφές της παγκόσμιας δραματουργίας.
Η φετινή συνάντηση του Διεθνούς Δικτύου Αρχαίου Δράματος στοχεύει στην ερεύνα του βιωματικού υλικού ως βασικό εργαλείο δημιουργίας πρωτότυπης δραματουργίας.

ΟΙ ΔΡΑΣΕΙΣ
Τα μαθήματα θα πραγματοποιηθούν στους χώρους του Θεσσαλικού Θεάτρου και στο Β΄ Αρχαίο Θέατρο Λάρισας. Τα εργαστήρια ξεκινούν την Πέμπτη 5 Σεπτεμβρίου και ολοκληρώνονται την Τρίτη 10 Σεπτεμβρίου 2024.

Εργαστήρια φοιτητών – Εισηγητές
Γιάγκος Ανδρεάδης: Συγγραφέας, Ομότιμος Καθηγητής του Τμήματος Επικοινωνίας, Μέσων και Πολιτισμού.
Πωλίνα Κρεμαστά: Χορογράφος, Χορεύτρια, καθηγήτρια χορού.
Ρηνιώ Κυριαζή: Ηθοποιός, Σκηνοθέτιδα, καθηγήτρια Αγωγής Λόγου στη δραματική σχολή του Εθνικού Θεάτρου, Ωδείου Αθηνών και Νέλλης Καρρά.
Ελένη Μποζά: Σκηνοθέτιδα, καθηγήτρια Υποκριτικής, πρώην Διευθύντρια Σπουδών της Δραματικής Σχολής ΔΗ.ΠΕ.ΘΕ. Πάτρας – Ανώτερης Ιδιωτικής Σχολής Δραματικής Τέχνης, πρώην
Αναπληρώτρια Διευθύντρια σπουδών της Δραματικής Σχολής του Εθνικού θεάτρου.

Αλέξανδρος Σχισμένος: Διδάκτωρ Φιλοσοφίας, συγγραφέας, καθηγητής στην Ανώτερη Δραματική Σχολή Τεχνών 100.
Κώστας Τσιάνος: Σκηνοθέτης, Ηθοποιός – Χορογράφος.

Πρόγραμμα απογευματινών εργαστηρίων:
Στην ενότητα των δράσεων που απευθύνονται στους πολίτες, το πρόγραμμα διαμορφώνεται ως εξής:

Πωλίνα Κρεμαστά, εργαστήριο κίνησης με θέμα Απόγειος – μια πρακτική κίνησης και χορού για το Αρχαίο Δράμα.
Πέμπτη 5, Σάββατο 7 και Τρίτη 10 Σεπτεμβρίου, 18:30-22:30.

Ελένη Μποζά εργαστήριο Υποκριτικής με θέμα ΜΗΔΕΙΑ – Από τον μύθο στη σύγχρονη διακειμενικότητα.
Παρασκευή 6 και Κυριακή 8 Σεπτεμβρίου 2024, 17:00-20:30.

Διάλεξη του Αλέξανδρου Σχισμένου με τίτλο «Οι Μήδειες από τον Ευριπίδη έως τη Φράνκα Ράμε και τον Χάινερ Μίλλερ», τη Δευτέρα 9 Σεπτεμβρίου 2024 στις 17:00 στο Διαχρονικό Μουσείο. Η διάλεξη είναι ανοιχτή για όλο το κοινό.

Οι συμμετοχές των εργαστηρίων δεν θα ξεπερνούν τα 25 άτομα και θα τηρηθεί σειρά προτεραιότητας. Απαραίτητη η δήλωση συμμετοχής για τα εργαστήρια των πολιτών στον παρακάτω σύνδεσμο https://bit.ly/3XcsdHA.

Πληροφορίες στο 2410 621209
10:00 – 14:00 Δευτέρα έως Παρασκευή.

Ημερομηνία και ώρα: 5 – 10 Σεπτεμβρίου
Τοποθεσίες: Θεσσαλικό Θέατρο | Β΄ Αρχαίο Θέατρο Λάρισας

Συναυλία Στέφανου Κορκολή - Σοφίας Μανουσάκη στο Α' Αρχαίο Θέατρο Λάρισας
2024-08-31 21:00 - 23:30 | Α’ Αρχαίο Θέατρο Λάρισας, Λάρισα
Το Σάββατο 31 Αυγούστου 2024
Από το Δήμο Λαρισαίων και την Εφορεία Αρχαιοτήτων Λάρισας με δωρεάν είσοδο για το κοινό

Μία μοναδική συναυλία στον ιστορικό χώρο του Α΄ Αρχαίου θεάτρου Λάρισας, με τον διεθνούς φήμης συνθέτη και πιανίστα Στέφανο Κορκολή και τη σπουδαία ερμηνεύτρια Σοφία Μανουσάκη, διοργανώνει ο Δήμος Λαρισαίων με την Εφορεία Αρχαιοτήτων Λάρισας, το Σάββατο 31 Αυγούστου 2024, στις 21:00. (Ώρα προσέλευσης του κοινού 20:30). Ποιήματα και στίχοι που έγιναν πασίγνωστα τραγούδια ανοίγοντας τις ψυχές και την σκέψη μας.
Στη συναυλία θα ακουστούν συνθέσεις μεγάλων δημιουργών, όπως των Θεοδωράκη, Χατζιδάκι, Πλέσσα Μικρούτσικου, Λοϊζου, Λάγιου, Μαρκόπουλου, όπως επίσης και μελοποιημένα ποιήματα των Ο. Ελύτη, Κ.Π. Καβάφη, σε μελοποίηση του Στέφανου Κορκολή. Από τη βραδιά αυτή δεν θα μπορούσαν να λείπουν και αγαπημένες συνθέσεις του Στέφανου Κορκολή όπως το “θες”, “σβήσε το φεγγάρι” , “στους πέντε ανέμους” κ.α, όπως κι άλλα αγαπημένα διαχρονικά τραγούδια.
Ο Στέφανος Κορκολής δεν χρειάζεται ιδιαίτερες συστάσεις, αφού η πορεία του στη μουσική σκηνή είναι αναγνωρισμένη σε όλο τον κόσμο. Συνθέτης, πιανίστας και ερμηνευτής, έχει συνεργαστεί με πάρα πολλούς σπουδαίους καλλιτέχνες του ελληνικού πενταγράμμου, ενώ έχει γράψει πολλά τραγούδια τα οποία είναι διαχρονικές επιτυχίες. Ξεκίνησε τις μουσικές του σπουδές στο Ωδείο Αθηνών και συνέχισε στο Παρίσι με υποτροφία του Γαλλικού κράτους, δίπλα σε διάσημους καθηγητές όπως η Yvonne Lefébure, ο Pierre Boulez και ο Astor Piazzolla. Είναι πρεσβευτής της μουσικής του Μίκη Θεοδωράκη. Η Σοφία Μανουσάκη, με καταγωγή από τα Χανιά, έκανε μαθήματα στο ωδείο Χανίων όπου και διδάχτηκε θεωρία μουσικής, πιάνο, καθώς επίσης και μαθήματα φωνητικής. Κάθε φορά με τη φωνή της καθηλώνει τους θεατές.

Τραγούδι : Σοφία Μανουσάκη
Πιάνο – τραγούδι : Στέφανος Κορκολής
Ηχοληψία: Δημήτρης Δημητριάδης
Ενορχηστρώσεις : Στέφανος Κορκολής
Χορηγός της εκδήλωσης: “ΜΥΣΤΡΑ ΕΝΕΡΓΕΙΑΚΗ”

Η είσοδος για το κοινό είναι δωρεάν.
Υπενθυμίζεται ότι ο αριθμός των ατόμων που μπορούν να εισέλθουν στο Αρχαίο θέατρο είναι περιορισμένος, γι΄ αυτό θα τηρηθεί σειρά προτεραιότητας. Στις αρχές της επόμενης εβδομάδας θα ανοίξει η ηλεκτρονική πλατφόρμα για δηλώσεις συμμετοχής στην ιστοσελίδα του Δήμου Λαρισαίων.
Οι ενδιαφερόμενοι θα πρέπει, κατά την είσοδό τους στο θέατρο, να επιδείξουν το ηλεκτρονικό μήνυμα-απάντηση που θα τους αποσταλεί μόλις ολοκληρωθεί η κράτηση της θέσης τους και να έχουν μαζί τους κι ένα αποδεικτικό ταυτοπροσωπίας (ταυτότητα, δίπλωμα οδήγησης κλπ).
Επίσης, παρακαλούνται όσοι παρακολουθήσουν τη συναυλία να αποφύγουν τα υποδήματα με αιχμηρά τακούνια.

Ημερομηνία & Ώρα: Σάββατο 31 Αυγούστου 2024, 21:00. (Ώρα προσέλευσης: 20:30)
Τοποθεσία: Α’ Αρχαίο Θέατρο Λάρισας

«Ετεροτοπίες/ blinded by the moon» - Παράσταση και Σεμινάριο Χορού από τη Ρούλα Καραφέρη – Off Art
2024-08-25 18:00 - 19:30 | Θερινό στούντιο OFF ART, Μελίβοια, 400 03, Ελλάδα
«Ετεροτοπίες/blinded by the moon»
(Σε συνεργασία με το φεστιβάλ OPEN NIGHTS)

Παράσταση Χορού

Σκηνοθεσία – Χορός: Ρούλα Καραφέρη
Εικαστικό Βίντεο: Stephanie Maier (Γερμανία)
Music programming-σύνθεση-τραγούδι-εκτέλεση: Ρούλα Πίκουλα, Γρηγόρης Καραφέρης, Γιάννης Τρυφερούλης
Κοστούμι: Σίσσυ Ιωαννίδου

Σεμινάριο Χορού/Κίνησης:

( Για ενήλικες και εφήβους από 15 ετών)
Στοχεύει στη βελτίωση των μοτίβων κίνησης και της επίγνωσης του τρόπου χρήσης του σώματος.

Ημερομηνία & ώρα: Κυριακή 25 Αυγούστου 2024, 18:00-19:30
Τοποθεσία: Θερινό στούντιο OFF ART, Μελίβοια

Συναυλία της Billy Kark
2024-08-19 20:00 - 23:00 | Κάστρο Μελιβοίας, Βελίκα, 400 03, Ελλάδα
Η Billie Kark είναι μια νέα καλλιτέχνις, της οποίας το μουσικό όραμα είναι να αφήνει ελεύθερη τη φαντασία της για να δημιουργεί κάτι ασυνήθιστο και απροσδόκητο. Συνδέει δύο πολύ διαφορετικά μουσικά είδη: την ηλεκτρονική μουσική και το ελληνικό παραδοσιακό τραγούδι. Πειραματίζεται με ενδογενή στοιχεία όπως η πολυφωνία, οι ελληνικοί στίχοι και οι ιδιωματισμοί και μερικές φορές τοπικά όργανα. Πράγματα όπως η φύση, η λαογραφική παράδοση και η μαγεία είναι η πηγή της έμπνευσής της και τα αγαπημένα της θέματα είναι η ελευθερία, ο θάνατος και η αναγέννηση.

Ημερομηνία & ώρα: 19 Αυγούστου 2024, 20:00 – 23:00
Τοποθεσία: Κάστρο Μελιβοίας, Βελίκα

Συναυλία των Blues Trackers
2024-08-18 20:00 - 23:00 | Arioprino, Όσσα-Κίσσαβος, Καρίτσα, 400 03, Ελλάδα
Με πάνω από δύο δεκαετίες παρουσίας στο μουσικό προσκήνιο, οι Blues Trackers αποτελούν ένα από τα σημαντικότερα ονόματα της εγχώριας μπλουζ ροκ σκηνής. Με συνεχή αφοσίωση στην αυθεντικότητα του ήχου της εποχής των 70΄s το γκρουπ φλερτάρει με έντονες ηλεκτρικές διασκευές ενός σφιχτοδεμένου power trio που δεν διστάζει να ανοιχτεί ακόμη και σε μονοπάτια της funk και soul.
Με τέσσερα εξαιρετικά άλμπουμ και εκρηκτικές ζωντανές εμφανίσεις, οι Blues Trackers έχουν συνεργαστεί με διεθνή ονόματα όπως ο Louisiana Red, η Nelie Tiger Travis, οι Blue Roux κ.α έχουν ανοίξει συναυλίες για τους Glenn Hughes (Deep Purple), Dr.Feelgood κ.α και συνεχίζουν να προωθούν και να ζωντανεύουν τον ήχο μιας άλλης εποχής.

Ημερομηνία & ώρα: 18 Αυγούστου 2024, 20:00 – 23:00
Τοποθεσία: Εστιατόριο Arioprino, Όσσα-Κίσσαβος

Μουσικό πρόγραμμα με τον Σπύρο Καβαλλιεράτο, την Αντωνία Βισβίκη και τον Παναγιώτη Μπαλανίκα
2024-08-16 20:00 - 23:00 | Μεταξοχώρι, 400 03, Ελλάδα
Η Αντωνία Βισβίκη στο τραγούδι, ο Σπύρος Καβαλλιεράτος στο τραγούδι και την κιθάρα και ο Παναγιώτης Μπαλανίκας στο πιάνο, υπόσχονται ένα δροσερό μουσικό πρόγραμμα με αρώματα από τη Μεσόγειο, τη Λατινική Αμερική και με αγαπημένα ελληνικά τραγούδια που όλοι σιγοτραγουδούν.

Ημερομηνία & ώρα: 16 Αυγούστου 2024, 20:00 – 22:00
Τοποθεσία: Μεταξοχώρι

«Πρόσωπο με πρόσωπο» - Συναυλία με την Μαριάννα Ζάχου
2024-08-13 20:00 - 22:00 | Καλλιπεύκη, Καλλιπεύκη, 400 04, Ελλάδα
Με αφορμή την κυκλοφορία του νέου της single ” Κρύο φιλί “, η Μαριάννα Ζάχου συστήνεται ξανά ΠΡΟΣΩΠΟ ΜΕ ΠΡΟΣΩΠΟ, σε μια παράσταση με μουσικές επιρροές από τη Μεσόγειο, τη Λατινική Αμερική, την Τουρκία και τα Βαλκάνια, μέχρι τα βάθη της ελληνικής παράδοσης.

Παίζουν:
Ανυφαντής Χρήστος Μπάσο
Κατσάρας Γιώργος Κρουστά
Μπαλανίκας Παναγιώτης Πιάνο
Νίκου Βασίλης Πνευστά

Τραγουδάει η Μαριάννα Ζάχου

Ημερομηνία & ώρα: 13 Αυγούστου 2024, 20:00 – 22:00
Τοποθεσία: Καλλιπεύκη

Συναυλία του Κώστα Μακεδόνα στον Αγιόκαμπο
2024-08-12 20:00 - 22:00 | Αγιόκαμπος, Αγιόκαμπος, 400 03, Ελλάδα
Ο Κώστας Μακεδόνας είναι αδιαμφισβήτητα ένας από τους σημαντικότερους ερμηνευτές της γενιάς του, έχοντας στο ενεργητικό του συνεργασίες με κορυφαίους δημιουργούς.
Στα 35 χρόνια της μουσικής του διαδρομής έχει συνεργαστεί με τα πιο γνωστά ονόματα Ελλήνων καλλιτεχνών, πάντα με ήθος, συνέπεια και με γνώμονα την αγάπη του για το καλό τραγούδι, κουβαλώντας στις αποσκευές του δεκάδες επιτυχίες.
Μετά την πολύ επιτυχημένη περιοδεία του το περσινό καλοκαίρι και τη συμμετοχή του για δεύτερη χρονιά στην παράσταση «Το έκτο πάτωμα» για την οποία έχει αποσπάσει διθυραμβικές κριτικές, παρουσιάζει ένα πλούσιο πρόγραμμα από μεγάλες λαϊκές επιτυχίες και τραγούδια που έχουν γράψει ιστορία στην ελληνική μουσική.
Μαζί του η Χριστιάννα Γαλιάτσου.

Ημερομηνία & ώρα: 12 Αυγούστου 2024, 20:00 – 22:00
Τοποθεσία: Αγιόκαμπος

"Τα Γενέθλια της Ριρίκας" - Παιδική θεατρική παράσταση της Μαρίας Κηλαηδόνη
2024-08-11 19:00 - 21:00, 2024-08-10 19:00 - 21:00 | Αμπελάκια, Αμπελάκια, 400 04, Ελλάδα
Η παράσταση είναι βασισμένη στο ομώνυμο παιδικό βιβλίο της Μαρίας Κηλαηδόνη που κυκλοφορεί από τις Εκδόσεις Πατάκη και, εκτός από το υπέροχο παραμύθι, περιλαμβάνει τραγούδια σε στίχους και μουσική της ίδιας, που κυκλοφορούν από την Minos EMI.
Επί σκηνής, η Μαρία Κηλαηδόνη και δύο ακόμα μουσικοί, ο Θέμος «Apicos» Ρίζος στην κιθάρα και ο Αλέξης Στενάκης στο πιάνο και το κλαρινέτο, ερμηνεύουν τους ρόλους του παραμυθιού και παίζουν ζωντανή μουσική, «συστήνοντας» μας τη Ριρίκα και τους φίλους της μέσα από ένα μουσικοθεατρικό ταξίδι γεμάτο φαντασία και πολύ χιούμορ!

Ημερομηνία & ώρα: 10 και 11 Αυγούστου 2024, 19:00 – 21:00
Τοποθεσία: Αμπελάκια

Συναυλία των ZF MOODY / SEZA / BRAIN DAMAGE | MESHAYA
2024-08-10 20:00 - 23:00 | Ρακοπόταμος, Ρακοπόταμος, Ελλάδα
Η τετράδα των ZF Moody, Seza, Brain Damage και Meshaya ριμάρει, δημιουργεί, ονειρεύεται στην καρδιά της Ελλάδας. Μεγαλωμένοι και οι τέσσερεις στην πόλη της Καρδίτσας, μέσα από τους στίχους τους μας μεταφέρουν τις ανησυχίες των νέων της επαρχίας, τις δυσκολίες αλλά και την καθημερινότητας τους.
Με πολύ σημαντικές εμφανίσεις όμως: DB FX, HIP – HOP Festival, Φεστιβάλ Πηνειού, MC Yinca, Dj Booker, twinsanity. Συμμετοχή στο Rough Diamonds Vol. 4 (μία παγκόσμια συλλογή με τα μεγαλύτερα ονόματα της hip – hop) αλλά και ανεξάρτητες παραγωγές μέσα από την Universe Music, η τετράδα των καλλιτεχνών μας παρουσιάζει το hip – hop του Κάμπου.

Ημερομηνία & ώρα: 10 Αυγούστου 2024, 20:00 – 23:00
Τοποθεσία: Ρακοπόταμος

Συναυλία της Άλαντάλα band
2024-08-09 20:00 - 23:00 | Μεσάγγαλα, Μεσάγγαλα, Ελλάδα
Οι Άλαντάλα band είναι μια μπάντα που δημιουργήθηκε και επιβίωσε κατά τη διάρκεια της καραντίνας. Το όνομα εμπεριέχει κέφι (αλα) και καλοκαιρινή διάθεση (νταλα), ενώ φανερώνει ταυτόχρονα και τις διαφορετικές μουσικές καταβολές των μελών της.
Το ρεπερτόριο του σχήματος έχει αναφορές από την ευρύτερη ελληνική δισκογραφία, από διασκευές του ‘60s μέχρι την δεκαετία του ‘90s και του ‘00s σε ρυθμούς Latin, swing και disco. Και αποκλειστικό καινούριο υλικό της μπάντας!

Ημερομηνία & ώρα: 9 Αυγούστου 2024, 20:00 – 23:00
Τοποθεσία: Μεσάγγαλα

Ορχήστρα Λαϊκής και Παραδοσιακής Μουσικής
2024-08-08 20:00 - 22:00 | Θέατρο Τεμπών, Ευρυμένοι, Ομόλιο, 400 07, Ελλάδα
Η Ορχήστρα Λαϊκής και Παραδοσιακής Μουσικής του Δημοτικού Ωδείου Λάρισας, στο ρεπερτόριό της περιλαμβάνει επιλεγμένα τραγούδια της έντεχνης λαϊκής μουσικής, του νέου κύματος, του ρεμπέτικου, της καλής λαϊκής χορευτικής μουσικής και της αυθεντικής παραδοσιακής μουσικής από όλη την Ελλάδα..
Τα μέλη της ορχήστρας είναι:
Βισβίκη Αντωνία – τραγούδι
Δεληγιάννης Γιώργος – κλαρίνο, γκάιντα
Καβαλλιεράτος Σπύρος – κιθάρα, τραγούδι
Κατσάρας Γιώργος – κρουστά
Κατσάρας Γιώργος – κρουστά
Μακρόπουλος Ρήγας – βιολί
Παπαδημητρίου Κώστας – λαούτο, τραγούδι
Σακκάς Αποστόλης – μπουζούκι
Τσιωνάς Αλέξανδρος – τραγούδι

Ημερομηνία και ώρα: 8 Αυγούστου 2024, 20:00 – 22:00
Τοποθεσία: Θέατρο Τεμπών, Ομόλιο

Συναυλία του Απόστολου Ρίζου - Μουσικό project “minimals plugged”
2024-08-07 20:00 - 23:00, 2024-08-06 20:00 - 23:00
Ο Απόστολος Ρίζος, ένας από τους πιο χαρισματικούς ερμηνευτές και τραγουδοποιούς της εποχής μας, ταξιδεύει με το μουσικό του project “minimals plugged”.
Μια μουσική παράσταση που χαρακτηρίζεται από το συναίσθημα και τη θεατρικότητα, και εξαφανίζει τα σύνορα μεταξύ των μουσικών ειδών και μουσικών καταγωγών.
Πλαισιωμένος από δεξιοτέχνες μουσικούς, ο Απόστολος με την ηλεκτρική κιθάρα, τα πετάλια και τη φυσαρμόνικα του, ερμηνεύει αγαπημένα τραγούδια της προσωπικής του δισκογραφίας και τραγούδια σταθμούς του ελληνικού τραγουδιού. Με την “πολυμήχανη” μουσική παρέα του, συνομιλούν άλλοτε συνωμοτικά και άλλοτε ανατρεπτικά με το ρεμπέτικο, την παράδοση, το λαϊκό και τη ροκ μπαλάντα.
Θα ακούσουμε αγαπημένα τραγούδια της προσωπικής δισκογραφίας του Απόστολου – όπως το «Τι να θυμηθώ» και το «Σ’ αυτή τη Χώρα» έως τα νέα κομμάτια που ετοιμάζει για το άλμπουμ «Ασκήσεις Τρυφερότητας».
Στην παράσταστη δεν λείπουν οι αναφορές στους δημιουργούς που τον έχουν επηρεάσει, όπως ο Μάνος Λοΐζος, αλλά και ο Βαμβακάρης, ο Θοδωράκης, ο Ξαρχάκος, ο Τσιτσάνης, ο Μικρούτσικος, ο Ζούδιαρης, ο Σουρής, ο Ελευθερίου, ο Λειβαδίτης, η Νικολακοπούλου.

Ημερομηνία και ώρα: 6 και 7 Αυγούστου 2024, 20:00 – 23:00
6 Αυγούστου, Τοποθεσία: Καστρί Λουτρό
7 Αυγούστου, Τοποθεσία: Κόκκινο Νερό

Συναυλία των ΘΡΑΞ ΠΑΝΚC
2024-08-05 20:00 - 22:00 | Αγιόκαμπος, Αγιόκαμπος, 400 03, Ελλάδα
Το 2006 σχηματίζεται ένα συγκρότημα με ύφος αμιγώς παραδοσιακό. Αργότερα άρχισαν να πειραματίζονται και να ενσωματώνουν στη μουσική τους σύγχρονη αισθητική και ύφος από διάφορα μουσικά είδη ανά τον κόσμο. Με βασικά μέλη, το Βαΐτση Χαρακοπίδη στη γκάιντα και το καβάλ, το Γιώργο Σταυρίδη στο νταούλι και τη λύρα και τον Πάνο Γκίνη στο ηλεκτρικό μπασο-κίθαρο, απέκτησαν ένα ηλεκτρικό χαρακτήρα, με live looping, ψυχεδελικά περάσματα, βαριές κιθάρες, math ξεσπάσματα και πανκ αισθητική.
Το συγκρότημα βρίσκεται στη διαδικασία ηχογράφησης καινούριου δίσκου, με τον δικέφαλο γάιδαρο να σας κλείνει το μάτι και να υπόσχεται ένα εκρηκτικό καλοκαίρι με περισσότερη μυσταγωγία, χορό και ψυχεδέλεια.

Ημερομηνία & ώρα: 5 Αυγούστου 2024, 20:00 – 22:00
Τοποθεσία: Αγιόκαμπος

“MINIMAL” - Stand up comedy με την Ήρα Κατσούδα
2024-08-04 20:00 - 22:00 | Θέατρο Πλατάνια, Βελίκα, 400 03, Ελλάδα
Η νέα stand up comedy παράσταση της Ήρας που αγαπήθηκε από κοινό, κριτικούς αλλά κυρίως από την ίδια και αφού μετράει ήδη μια sold out σεζόν, συνεχίζει ακάθεκτη για 2η χρονιά.
Σε αντίθεση με το σαλόνι στο πατρικό της, η Ήρα προσπαθεί να ξεφορτωθεί όλα τα περιττά από τη ζωή της και να την κρατήσει με τα απολύτως απαραίτητα, σε minimal επίπεδα.
Όμως η διάσπαση προσοχής που έχει, μια ομηρία που λαμβάνει χώρα στον νιπτήρα της, τα κριτήρια με τα οποία επιλέγονται τα Ιερά Ζώα, οι τοξικές σχέσεις, οι θεωρίες συνομωσίας, ο Νομός Ηλείας και πολλά ακόμα, δεν την αφήνουν να τα καταφέρει.

ΗΡΑ ΚΑΤΣΟΥΔΑ – ΒΙΟΓΡΑΦΙΚΟ
Η Ήρα Κατσούδα ασχολείται επαγγελματικά µε το standupcomedy, με συνεχείς παραστάσεις σε Αθήνα αλλά και σε όλη την Ελλάδα.
Tο 2017 παρουσίασε την πρώτη σόλο της παράσταση «XωρίςΓλουτένη»
Η δεύτερη σόλο παράσταση της, «Για Γυναίκα, καλή είναι», παρουσιάστηκε πρώτη φορά λίγο πριν παρουσιαστεί και ο Covid και η αλήθεια είναι ότι η ανταπόκριση, η αγάπη και το feedback του κόσμου ήταν απίστευτα. (Για την παράσταση. Για τον Covid όχι και τόσο.)
Από τον Οκτώβριο του 2022 μετράει την 3η της σόλο παράσταση το «ΜΙΝΙΜΑΛ» το οποίο ήταν soldout όλη την χειμερινή σεζόν σε Αθήνα και περιφέρεια.
Έχει παρουσιάσει τελετές απονομής των βραβείων ΕΒΓΕ (2019, 2020), διοργανώσεις TEDx καθώς και την τελετής έναρξης του
20ου Φεστιβάλ Ντοκιμαντέρ Θεσσαλονίκης (2018).

Παρουσίασε με τον Σπύρο Μαργαρίτη την εκπομπή «Το Δίκτυο» που προβάλλεται στην ΕΡΤ2
Και είναι παρουσιάστρια της σειράς ντοκιμαντέρ «45 μάστοροι 60 μαθητάδες» που θα προβληθεί στην ΕΡΤ.

Είναι η δημιουργός του Podcast που συνδυάζει κωμωδία και αναπηρία “ΜΠΡΑΗΤΣΑΗΝΤ” .
Και φέτον ξεκίνησε και το podcast«ΜΙΝΙΜΑΛ – ThePodcastGameShow», το πρώτο τηλεπαιχνίδι χωρίς εικόνα με καλεσμένους και μη πλούσια δώρα.

Είναι από τους διοργανωτές του Φεστιβάλ Κωμωδίας Θεσσαλονίκης.

Έχει γράψει το θεατρικό έργο «Ο Γάμος», ενώ έχει εργαστεί και ως Copy Writer.
Σπούδασε Οικονομικά (Α.Π.Θ.), κλασσική μουσική, χορό και υποκριτική.

FB: https://www.facebook.com/katsoudaira
Youtube: https://www.youtube.com/user/irakatsouda
Instagram: @ira_katsouda
Spotify: https://open.spotify.com/show/4C74mY0e4nZX65sKYYIMRd?si=da902ff70bb44bf1

Ημερομηνία & ώρα: 4 Αυγούστου 2024, 20:00 – 22:00
Τοποθεσία: Θέατρο Πλατάνια, Βελίκα

“ΤΟΣΟ ΟΣΟ” - Stand up comedy με τον Ηλία Φουντούλη και Άγγελο Σπηλιόπουλο
2024-08-03 21:00 - 23:00 | Θέατρο Πλατάνια, Βελίκα, 400 03, Ελλάδα
Όταν ο Άγγελος και ο Ηλίας γνωρίστηκαν, ήταν Τρίτη απόγευμα και ψιλόβρεχε.
Ενώθηκαν με τα ανίερα δεσμά των λογοπαιγνίων το 2020, έφτιαξαν την παράσταση Double Impact που παίχτηκε 141 φορές σε Ελλάδα και Ευρώπη. Αποφάσισαν να συνεχίσουν μαζί σε ένα ακόμα double bill με τον τίτλο ΤΟΣΟ ΟΣΟ.

Ημερομηνία & ώρα: Σάββατο 3 Αυγούστου 2024, 21:00 – 23:00
Τοποθεσία: Θέατρο Πλατάνια, Βελίκα

Συναυλία της Έλενας Παπαρίζου
2024-07-16 21:30 - 23:30 | Κηποθέατρο Αλκαζάρ, Κηποθέατρο Αλκαζάρ, Λάρισα, Θεσσαλία, 41447, Ελλάδα
Για ένα ακόμα καλοκαίρι, η μοναδική Έλενα Παπαρίζου, η «Number one» diva της pop, θα δημιουργήσει το πιο όμορφο πάρτι για τους πιστούς θαυμαστές της, στις συναυλίες που θα δώσει σε όλη τη χώρα.
Στη Λάρισα και συγκεκριμένα στο Κηποθέατρο Αλκαζάρ θα βρεθεί την Τρίτη 16 Ιουλίου και ώρα 21.30.

Η δημοφιλής pop star, που με κάθε της εμφάνιση αφήνει ανεξίτηλο το στίγμα της, σταθερή στο ραντεβού της με το κοινό της, ετοιμάζει και για φέτος το καλοκαίρι ένα ξεχωριστό πρόγραμμα για ανεπανάληπτες μουσικές βραδιές.
Η Έλενα Παπαρίζου, διαγράφοντας εδώ και χρόνια λαμπρή καριέρα με αμέτρητα επιτυχημένα hits, τόσο με το έμφυτο ταλέντο της όσο και το επικοινωνιακό της χάρισμα αποτελεί μια από τις πιο αγαπημένες ερμηνεύτριες και προσωπικότητες της ελληνικής μουσικής σκηνής. Πάντα λαμπερή, δυναμική, αυθεντική, αυθόρμητη και με μοναδική παρουσία, καταφέρνει κάθε φορά που βρίσκεται στη σκηνή να εντυπωσιάζει!
Για περισσότερο από δύο δεκαετίες, έχει χαρίσει δεκάδες επιτυχίες που σε συνδυασμό με το ανεπιτήδευτο σεξαπίλ της και την πηγαία ενέργειά της δίνει το δικό της στίγμα στην αληθινή διασκέδαση. Κάτι που θα κάνει και αυτό το καλοκαίρι!

«Πάμε μια βόλτα στο φεγγάρι…»: Συναυλία με μουσική και τραγούδια του Μάνου Χατζιδάκι
2024-07-04 21:00 - 23:00 | Κηποθέατρο Αλκαζάρ, Κηποθέατρο Αλκαζάρ, Λάρισα, Θεσσαλία, 41447, Ελλάδα
“Πάμε μια βόλτα στο φεγγάρι…” Μουσική και τραγούδια του Μάνου Χατζιδάκι, του κορυφαίου Έλληνα συνθέτη, περιλαμβάνει η μεγάλη συναυλία που θα πραγματοποιηθεί την Πέμπτη 4 Ιουλίου στις 9:00 το βράδυ, στο Κηποθέατρο «Αλκαζάρ» και την οποία διοργανώνουν η Αντιδημαρχία Πολιτισμού του Δήμου Λαρισαίων και το Δημοτικό Ωδείο Λάρισας.
Ο Μάνος Χατζιδάκις, , ο «Μεγάλος ερωτικός» της Ελληνικής μουσικής, που πριν 30 χρόνια ξεκίνησε για το μεγάλο του «ταξίδι προς τα άστρα», θεωρείται ο πρώτος που με το συνθετικό του έργο συνέδεσε μεταπολεμικά, τη λόγια μουσική με τη λαϊκή μουσική παράδοση. Στη συναυλία θα παρουσιαστούν τραγούδια από “κύκλους τραγουδιών”, καθώς και τραγούδια και ορχηστρικά θέματα που γράφτηκαν για το θέατρο και τον κινηματογράφο.

Παίρνουν μέρος η Μικτή Χορωδία του ΔΩΛ, γνωστή στο κοινό της πόλης μας με τις πολλές και σημαντικές εμφανίσεις της εκτός της Λάρισας και σε πολλές πόλεις της Ελλάδας και του εξωτερικού και το Μουσικό Σύνολο «Ενωδεία» που το αποτελούν οι εξαίρετοι Λαρισαίοι μουσικοί: Ιωάννα Σιοπούδη (Πιάνο), Γιώργος Τσιαρδάκας (Φλάουτο), Στέλιος Κοτρώτσιος (Κλαρινέτο), Φαίδρα Καρβούνη (Σαξόφωνο), Έφη Μηνά (Κόρνο), Χάιδω Ευθυμίου (Ακορντεόν), Βαγγέλης Τσιαπλές (Μαντολίνο), Σπύρος Καβαλλιεράτος & Ελένη Κυπριώτη (Κιθάρες), Ευδοκία Χώτα (Βιολί), Γιώργος Ζαφείρης (Τσέλο), Νάνση Χατζή (Κοντραμπάσο) και Γιάννης Μακρυγιάννης (Κρουστά). Συμμετέχουν οι τραγουδιστές Αντωνία Βισβίκη, Γιώργος Γάλλος και Ευλαμπία Ντούλα. Διευθύνει ο Δημήτρης Καρβούνης, ο οποίος έκανε και την ενορχήστρωση των τραγουδιών της συναυλίας και ο οποίος είχε τη μεγάλη τιμή να χαίρει της εκτίμησης του μεγάλου μας συνθέτη. Η αφίσα της συναυλίας είναι δημιουργία του Δημήτρη Λαπούση.
Όλοι οι συντελεστές της συναυλίας, που αγαπούν ιδιαίτερα το Μάνο Χατζιδάκι και την υπέροχη μουσική του, υπόσχονται να δώσουν τον καλύτερο εαυτό τους και να χαρίσουν στο κοινό της πόλης μια υπέροχη βραδιά πλημμυρισμένη απ’ τις μελωδίες του μεγάλου συνθέτη.
Η άδεια εκτέλεσης των έργων του Μάνου Χατζιδάκι, παραχωρήθηκε από τον κ. Γιώργο Χατζηδάκι.
Τιμή εισιτηρίου 12 €, μειωμένο 8 €
